น้ำในถังซึ่งมีเสื้อผ้าเปื้อนโคลนอยู่ และน่าจะมีเสื้อเปื้อนยาด้วย น้ำแช่เสื้ออยู่ในถังมานานแล้วค่ะสักสองอาทิตย์ได้ แล้วเอาสายยางต่อกัน แล้วพาดไว้ที่ถัง แล้วสายยางหลุด เลยจะไปต่อสายยาง แต่ไม่ได้ปิดน้ำจากก๊อกก่อน ทำให้น้ำกระเด็นค่ะ กระเด็นเข้าตาค่ะ เข้าหน้าค่ะ เข้าปากค่ะ แล้วก็เปื้อนเสื้อเปื้อนกางเกง แต่ไม่สามารถอาบน้ำล้างตัวได้ทันที ล้างได้แต่หน้าค่ะ เนื่องจากไม่มีเสื้อผ้าเปลี่ยน เพราะไม่นึกว่าจะเกิดเหตุการณ์นี้ขึ้น เอาผ้าไปซักหมดเลย และผ้ายังไม่แห้งค่ะ ถ้าตอนตากผ้าแล้วผ้ามาโดนตรงเสื้อที่เปื้อนน้ำสกปรกแต่แห้งไปแล้ว จะเป็นไรมั้ยคะ
สวัสดีค่ะ การที่น้ำสกปรก เปรอะเปื้อนโคลนกระเด็นเข้าหน้าและตานั้น อาจจะไม่ได้มีอันตรายได้มากชัดเจน ถ้าเป็นปริมาณน้ำเพียงเล็กน้อย แค่กระเด็นมาโดนเท่านั้น และหลังจากนั้นได้มีการชำระล้างร่างกายให้สะอาดดีแล้วถ้าไม่มีเสื้อผ้าเปลี่ยนจริงๆ แล้วส่วนที่น้ำสกปรกอยู่บนเสื้อผ้า ซักพักก็อาจจะแห้งไปได้เอง ไม่ได้ทำอันตรายต่อร่างกายมากนัก ถ้าโดนผิวหนังปกติที่ไม่มีแผล ผิวหนังจะเป็นตัวป้องกันเชื้อโรคต่างๆได้ หากได้ล้างหน้า และแน่ใจว่าน้ำไม่ได้กระเด็นหรือเข้าไปค้างในตานานๆแล้ว ก็ไม่น่าจะมีอันตรายอะไรได้ชัดเจน ให้สังเกตอาการ ถ้ามีตาแดง เคืองตาหลังจากนี้ ก็ให้ไปพบแพทย์เพื่อตรวจเพิ่มเติม